ЩIымахуэщ... ЩIымахуэ мыухыжщ...
Уэс къос... Къос зэпыу имыIэу...
Псори пшагъуэм хохьэ. Хозэрыхьыр.
Зы дуней дунейм къыгуощхьэхукI.
ГукъэкIыжхэм сыкъауфэрэзыхьыр.
Ахэр дахэщ. Къабзэщ. ГупымыкIщ!..
Уи Iэ щабэр IэщIэткIухьырт си Iэм.
Уи гу щабэм уэрэд нэху иуст.
Ди гупсысэр тхьэIухуду щыIэм
ТхузэIуащэу уафэ гъунэм Iуст.
Апхуэдизу вагъуэм зэщIащтати,
ЗэщIэпщIыпщIэу зэщIэщхъыщхъэ жэщт.
Хьэуар лъагъуныгъэкIэ гъэнщIати,
Псалъэ жыIи,- къэлыдын къыпфIэщIт.
Нэхэм жаIэ псор кърипIуэтэным
ЦIыхум и бзэр зыкIи хуэмыщIат.
Уецырхъамэ къыпIэщIэкъутэну,
Зы хьэлэмэт гуэр дунейм хэщат...
Ярэби апхуэдэу пIэрэт?.. Хьэмэ
Си гум мыр и таурыхъ къудей?..
Къэзгупсыса гуэру ара? Хьэуэ:
Къытхуэмылъагъу пэжхэм я дунейщ.
Нэхэм мащIэщ къахуэлъагъур. МащIэщ.
Псори къэзылъагъур гухэращ.
Гум и пэжхэм къагъэзэжыр гъащIэм.
Гуауэр гукъэкIыжхэщи аращ...
ЩIымахуэщ... ЩIымахуэ мыухыжщ...
Уэс къос... 
Къос зэпыу имыIэу...
Къос... Къос... Къос...

1ут1ыж Б.
[id6396615|Мурат], нэ хъэрзынэ уи1эщ, абы и верхняя губам ботекс зэрыхэлъыр щыплъэгъуак1э)
[id156707375|Саратина], АЛЫХЬЫМ и шыкурщи , -2 нормальнэщ))))
[id6396615|Мурат], жып1эр ди ф1эщ дыдэ тщ1ынщ))))))))))))